Warren Buffett

**Warren Edward Buffett** (; rođen 30. augusta 1930) američki je poslovni magnat, investitor i filantrop koji radi kao predjednik i izvršni direktor Berkshire Hathawaya. On se smatra jednim od najuspješnijih investitora na svijetu i njegovo bogatstvo, u maju 2025. godine, je procijenjeno na US$160 milijardi, što ga čini petom najbogatijom osobom na svijetu.

Buffett je rođen u Omahi, Nebraska. Svoj interes za poslovanje i ulaganje razvio je u svojoj mladosti, pa je u 1947. godini krenuo u Školu Wharton Univerziteta Pennsylvania prije nego što se sa 19 godina prebacio i završio Univerzitet Nebraske. Diplomirao je također i sa Columbia Business School, gdje je oblikovao svoju filozofiju investiranja oko koncepta vrijednosnog ulaganja, čiji je pionir bio Benjamin Graham. Pohađao je New York Institute of Finance kako bi fokusirao svoju ekonomsku pozadinu i ubrzo započeo razna poslovna partnerstva, uključujući i ono sa Grahamom. Stvorio je firmu Buffett Partnership nakon sastanka sa Charlie Mungerom, nakon čega je njegova firma kupila proizvodnju tekstila pod nazivom Berkshire Hathaway čije su ime preuzeli kako bi stvorili raznoliku holding kompaniju.

Buffett je predsjednik i najveći dioničar Berkshire Hathawaya od 1970. godine, i nazvan je "Čarobnjak", "Oracle" ili "Sage" od Omahe od strane globalnih medija. Poznat je po svojoj privrženosti vrijednosnom ulaganju i ličnoj skromosti uprkos svom ogromnom bogatstvu. Istraživanje objavljeno na Univerzitetu u Oxfordu svrstava Buffettovu metodologiju investiranja u "osnivački centrizam" – definisan razlikom u razmišljanju menadžera i osnivača, kao etička dispozicija prema dioničarskom kolektivu i intenzivnom stvaranju eksponencijalne vrijednosti. U suštini, Buffetova koncentrisana ulaganja osiguravaju menadžere od kratkotrajnih pritisaka na tržištu.

Buffett je značajan filantrop, obavezujući se da će dati 99% svog bogatstva u dobrotvorne svrhe, prije svega kroz Fondaciju Bill & Melinda Gates. On je 2009. godine osnovao The Giving Pledge sa Bill Gatesom i Markom Zuckerbergom, pri čemu se milijarderi obavezuju da će izdvojiti bar polovinu svog bogatstva. On također aktivno doprinosi političkim dešavanjima, podržavši demokratsku kandidatkinju Hillary Clinton na američkim predsjedničkim izborima 2016; također javno se suprotstavio politici, akcijama i izjavama američkog predsjednika Donalda Trumpa.

## Reference 
## Vanjski linkovi 
* Službeni vebsajt Berkshire Hathawaya
* The Buffett
* Buffett Partnership Letters

|-

Kategorija:Rođeni 1930.
Kategorija:Živi ljudi
Kategorija:Američki poslovni ljudi 20-og vijeka
Kategorija:Američki poslovni ljudi 21-og vijeka
Kategorija:Američki milijarderi
Kategorija:Američki agnostici
Kategorija:Američki finansijski analitičari
Kategorija:Američki osnivači finansijskih kompanija
Kategorija:Američki investitori
Kategorija:Američki filantropi
Kategorija:Zaposleni u Berkshire Hathawayu
Kategorija:Fondacija Bill & Melinda Gates
Warren
Kategorija:Poslovni ljudi iz Omahe
Kategorija:Poslovni ljudi iz Nebraske
Kategorija:Direktori Berkshire Hathawaya
Kategorija:Direktori The Coca-Cola Company
Kategorija:Bivši studenti Columbia Business School
Kategorija:Bivši studenti Univerziteta Nebraska–Lincoln
Kategorija:Bivši studenti Woodrow Wilson High School (Washington, D.C.)